Predbežná informácia
(podľa zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov)

1. Pripravovaný právny predpis:
Návrh vyhlášky Úradu pre reguláciu elektronických komunikácií a poštových služieb z ... /2026, ktorou sa mení a dopĺňa vyhláška Úradu pre reguláciu elektronických komunikácií a poštových služieb č. 286/2022 Z. z.  o národnom číslovacom pláne v znení vyhlášky č. 98/2023 Z. z.  (ďalej len „návrh vyhlášky“).
2. Základné ciele právnej úpravy:
     Cieľom návrhu vyhlášky je zavedenie linky tiesňového volania na Horskú záchrannú službu prostredníctvom čísla 153. Navrhovateľ týmto sleduje najmä zvýšenie užívateľskej efektivity súvisiacej s využívaním tiesňového volania v život alebo zdravie ohrozujúcich situáciách. V obdobných situáciách je okrem iných skutočností často rozhodujúca čo najrýchlejšia reakcia a schopnosť dotknutej osoby privolať záchranné zložky. Jednotné tiesňové číslo je adekvátnym riešením pre zabezpečenie čo najvyššej užívateľskej efektivity osôb, ktoré sa ocitnú v situácii vyžadujúcej čo najrýchlejšiu komunikáciu dotknutých osôb s Horskou záchrannou službou. Navrhovaná linka tiesňového volania 153 umožní tiež záchranným zložkám okamžite identifikovať zemepisnú polohu volajúcej osoby, ktorá sa nachádza v ohrození (geolokácia).

3. Zhodnotenie súčasného stavu:
V súčasnosti nie je zavedené číslo tiesňového volania pre Horskú záchrannú službu. Ako je uvedené v bode 2., predmetný návrh vyhlášky má reagovať na potrebu zvýšenia užívateľskej efektivity súvisiacej s tiesňovým volaním na Horskú záchrannú službu.  
4. Spôsob zapojenia verejnosti do prípravy právneho predpisu:
      Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania. 

5. Kontaktné údaje:
Úrad pre reguláciu elektronických komunikácií a poštových služieb
Odbor regulácie elektronických komunikácií
Továrenská 7
828 55 Bratislava

e-mail: Ivan.MARTYAK@teleoff.gov.sk

6. Predpokladaný termín začatia pripomienkového konania: 26.10.2026
